આપણામાં કહેવાય છેને કે રોજ એક સફરજન ખાવાથી શરીરને કોઈ બીમારી અડી નહીં શકે. હવે એ પણ જાણી લો કે સફરજનના ઉપયોગથી તમને કોઈ બ્યુટિશ્યનની પણ અપૉઇન્ટમેન્ટ નહીં લેવી પડે, કેમ કે જેમ સફરજન ખાવાથી હેલ્થ સારી રહે છે એમ સફરજન સ્કિન પર લગાડવાથી સ્કિન પણ હેલ્ધી રહે છે અને સ્કિન પર શાઇન આવે છે. બ્યુટિશ્યન જયા સોલંકી કહે છે, ‘સફરજનમાં સ્કિન-ફ્રેન્ડ્લી વિટામિન્સ હોય છે. જેમ કે વિટામિન A, B અને C. સફરજન સ્કિન-ટાઇટનિંગમાં મદદ કરે છે. એ સિવાય સ્કિન પર શાઇનિંગ અને ગ્લો લાવે છે. સફરજનનો જૂસ ડાર્ક સ્પૉટ્સ, ડાર્ક સર્કલ, રિંકલ્સ, ફાઇન લાઇનને દૂર કરવામાં મદદ કરે છે. સફરજન પિગ્મેન્ટેશનમાં સારું રિઝલ્ટ આપે છે. સફરજનમાં રહેલો ગ્લાયકોલિક ઍસિડ સ્કિનનાં રોમછિદ્રોને અંદરથી સાફ કરે છે.’